CELEX: 62019TB0188
Language: hu
Date: 2019-10-24 00:00:00
Title: T-188/19. sz. ügy: A Törvényszék 2019. október 24-i végzése – Egyesült Királyság kontra Bizottság („Megsemmisítés iránti kereset – Kutatás, technológiafejlesztés és űrkutatás – Az Unió hetedik keretprogramja – Könyvvizsgálat – A munkaidő-nyilvántartások kitöltésének hiánya – Nem elszámolhatónak nyilvánított munkaerőköltségek – A könyvvizsgálói jelentés véglegesként való elfogadásáról szóló bizottsági határozat – Elfogadhatatlanság”)

23.12.2019   
            
            
               HU
            
            
               Az Európai Unió Hivatalos Lapja
            
            
               C 432/57
            
         
      A Törvényszék 2019. október 24-i végzése – Egyesült Királyság kontra Bizottság
      (T-188/19. sz. ügy) (1)
      
      („Megsemmisítés iránti kereset - Kutatás, technológiafejlesztés és űrkutatás - Az Unió hetedik keretprogramja - Könyvvizsgálat - A munkaidő-nyilvántartások kitöltésének hiánya - Nem elszámolhatónak nyilvánított munkaerőköltségek - A könyvvizsgálói jelentés véglegesként való elfogadásáról szóló bizottsági határozat - Elfogadhatatlanság”)
      (2019/C 432/68)
      Az eljárás nyelve: angol
      
         Felek
      
      
         Felperes: Nagy-Britannia és Észak-Írország Egyesült Királysága (képviselők: S. Brandon és Z. Lavery meghatalmazottak, segítőik: T. Johnston és J. Scott barristers)
      
         Alperes: Európai Bizottság (képviselők: R. Lyal, A. Kyratsou és M. Siekierzyńska meghatalmazottak)
      
         Az ügy tárgya
      
      Annak megállapítása iránt az EUMSZ 272. cikk alapján benyújtott kérelem, hogy a Combine, EUFAR és THOR támogatási megállapodások – amelyeknek a kedvezményezettje a Met Office, az Egyesült Királyság kormányán belül a Vállalkozás-, Energia- és Iparstratégiaügyi Minisztériumhoz tartozó nemzeti meteorológiai szolgálat – végrehajtására vonatkozó, 14-BA 262–013. referenciaszámú végleges könyvvizsgálói jelentés véglegesként való elfogadásával a Bizottság nem értelmezte és alkalmazta helyesen az e projektekre vonatkozó szerződéses kikötéseket.
      
         A végzés rendelkező része
      
      
                  1)
               
               
                  
                     A Törvényszék a keresetet mint elfogadhatatlant elutasítja.
                  
               
            
                  2)
               
               
                  
                     A Törvényszék Nagy-Britannia és Észak-Írország Egyesült Királyságát kötelezi a saját költségein felül az Európai Bizottság részéről felmerült költségek viselésére.
                  
               
            
         (1)  HL C 172., 2019.5.20.